རྗེས་ལ་ངས་བསམ་བློ་ཞིག་འཁོར་བྱུང༌།ཁོང་ཚོས་དེ་འདྲ་དགོངས་པར་ཁག་མི་འདུག་བསམ་བྱུང༌།དེ་སྔ་ནུབ་ཕྱོགས་རྒྱལ་ཁབ་དེ་དག་ནས་ཉམས་ཞིབ་པ་དེ་འདྲ་བོད་ལ་འབྱོར་ནས་ཉམས་ཞིབ་བྱེད་དུས།བོད་ཀྱི་ཆོས་ཟེར་དུས་བླ་མ་རྩ་ཆེན་པོ་ཞེ་དྲག་བརྩི་བསྡད་པ་ཞིགབླ་མ་དེ་ཡང་སྡོམ་གསུམ་གྱི་བསླབ་པ་དང་ལྡན་པ།མཁས་གྲུབ་གཉིས་ལྡན་ཟེར་བའི་སྐད་ཆ་ཡང་མེད་པར་བླ་བྲང་བཟུང་བསྡད་པའི་བླ་མ་དེ་གལ་ཆེན་པོ་འདྲ་ཆགས་ནས་ཡོད་དུས་དེའི་རྐྱེན་གྱིས་ཡིན་ས་རེད།དེ་ནས་བླ་མའི་རིང་ལུགས་ཞེས་པའི་མིང་ཞིག་བཏགས།དེ་ནས་དགོན་པའི་ནང་དུ་ཡོད་པའི་ཆོས་པ་ཚོས་དུང་དང་རྒྱ་གླིང་འདྲ་ཞིག་གཏོང༌།སྦུབ་དང་རྔ་དང་དེ་ཚོའི་གྲས་དེ་གཅིག་བརྡུང༌།སྐབས་རེར་འབག་འདྲ་ཞིག་གོན་ནས་འཆམ་འཁྲབ།དེ་ནས་དགྲ་བགེགས་གཏོར་གྱི་ཡོད་རེད་ཟེར་ནས་གཏོར་མ་འདྲ་ཞིག་འཕེན།དགྲ་བགེགས་གཏོར་ནི་ཐུབ་མ་སོང༌།དགྲ་བགེགས་ཚར་གཅོད་ཀྱི་ཡོད་རེད་ཟེར་ནས་མངོན་སྤྱོད་ཀྱི་ལས་མང་པོ་འདྲ་ཞིག་ཐོན་བསྡད་པ་ཞིག་ཆགས།